Bidestveanîna mafên neteweyî 
yên gelê Kurd di çarçoveya 

Hejmar: 63 


Pîroz Be Roja Dayîkê 


15’ê Gulanê 
Buha: 150 Tûmen 


Rojnameya panzdehrojî ya siyasî, çandî û giştî 


Daxuyaniya 
Deftera Siyasî Ya 
PDK îranê Bi 
Hinceta... 

Rihlibera herî dilovan, bedew, ezîz û 
bihagiran di vê dunyayê de dayîk e. 12'ê 
meha 5'an Roja Dayîkê ye. Bi vê boneyê 
em pîrozbahiyê ji tev dayîkan bi taybetî 
dayîkên Kurdistanê dikin. Hêviya me şadî, 
silametî û temenek dûr û dirêj bo gişt 
dayîkan e. Desteya Weşana Agirî 


Partiya Demokrat ya Kurdistana Iranê diweşîne 


Sarkozy An 
Jî Guherîna 
Siyaseta Fransî 

R. 5 



Mafê Jinê, 
Mafeke 
Mirovî Ye... 

R. 7 



RUMET U 
RÊZDARÎ 

R. 9 




KURDISTAN DI BOSEYA TERORISTAN DE 


Di çend rojên borî de, 2 kiryarên qirêj û 
nemirovane ên terorîstî Hewlêrê paytexta 
Kurdistanê û bajarê Mexmûrê hejandin. 
Terora yekem, roja 09'ê Gulana 2007'an li 
hember deriyê Wezareta Hundir ya 
Hikûmeta Herêma Kurdistanê li Hewlêrê 
hate encamdayîn. Ya duyemîn jî roja 
yekşem, 13'ê Gulanê li hember Bîroya 
PDK'ê li Mexmûrê bû. Di van her 2 kiryarên 
terorîstî ji aliyê neyarên Kurd û Kurdistanê 
ve bi dehan kes hatin şehîdkirinê û bi 
sedan kes jî birîndar bûn. 

Daxuyaniya hevxemî û sersaxiya PDK 
îranê û hêz û aliyên siyasî ên Kurdistanê di 
vê hejmara Agirî (63) de bixwînin... 



Çend Gotinên Serokê Herêma Kurdistanê, Di 
Parlemana Ewropayê De 

"Em zimanê gefê bi kar nahînin û wî 
zimanîjîji tu kesê qebûl nakin". 

"Kerkûk bajarekî Îraqî bi nasnameya 
Kurdistanî ye". 

"Em li dirêjahiya dîrokê de tim 
serbilind bûne, çimku çanda me dûr e ji 
tund û tûjiyê". 

"Me ji bo avedankirina Kurdistanê 
hewcehî bi alîkariya we heye". 

"Divêt madeya 140'ê li dema xwe de 
were cîbicîkirinê". 

"Derketina hêzên Amerîkayî li îraqê di vê rewşê de xeter e û dê zirarê 
li demokrasiya îraqê bide". 

"Kîmyabarana Helebçê cinayetek mezin bû ku şûnwarê wê heya niha 
jî maye û li vê derheqê de me hewcehî bi hevkariyên we heye". 

"Em xwazyarê parvekirina adilane ya dahata niftê ne". 

"Meseleya PKK'ê meseleyek siyasî ye û divêt ji rêya diyalog û 
guftûgoyan ve bihê çareserkirinê". 


Parlamentoya Ewropa Amadekariya 
Mezintirîn Konfernasa Kurdî Dike 

Rojnameya Avestayê di nûçeyekê de 
da zanîn, di encama keda Dr. Musa 
Kaval de (Nûnerê Hevbendî), 

Parlamentoya Ewropa biryar da ku 
mezintirîn konferansa çareserkirina pirsa 
kurdî li bakûrê Kurdistanê çê bike. 

Di vê konferansê de dê nûnerên 
Turkiyê jî cih bigirin. Her wiha konferans 

dê bi dorferehî were lidarxistinê û hemû aliyên Kurd beşdar bibin. 

Konferans dê li Brûkselê li parlamentoyê were çêkirin. 

Kaval diyar kir ku "armanca konferansê ewe ku rê li ber diyaloga 
siyasî ya Kurd û Tirk bê vekirin û çareseriyeke demokratîk, adilane û 
berdewam ji bo pirsa gelê kurd li Tirkiye bê dîtin..." 

Ev zêdetirî salekê ye ku Hevbendiya Demokraîka Kurdên 
Bakûr amadekarî ji bo li darxistina vê konferansê dike. 

Konfersa dê piştî hilbijartinên meclîsa Tirkiyê bi demeke kurt were 
çêkirin. 




Nivîskar û siyasetvanê Kurd, Yaşar Kaya: 
di hevpeyvînek taybet bi Agirî re: 

“Hatina hêzên Turkiyê 
bo Baûşrê Kurdistanê dê 
wan re bibe Vîyetnam” 

R.3Û4 



Gotûbêjên îran Û Amerîkayê Dest Pê Dibin 

Ajansên Nûçeyan dan zanîn ku du welatên îran û 
Amerîka dê bi hev re gotûbêjan dest pê bikin. Qirar e 
şuftûgo li Bexdayê di navbera Balyozê DYA'ê û nûnerek 
Iranê û navbeyniya kesayetiyên Îraqî di heftiya tê çê 
bibin. 

Her du welatan ew nûçe serrast kirin. Berdevkê Koşka 
Sipî eşkere kir ku gotûbêj tenê dê li dor tenahî û rewşa 
ewlekariya îraqê bibin. Vê biryarê gellek razî û nerazî 
peyda kirine. 































SIYASÎ 


Agirî, hejmar 63, 15’ê Gulana 2007 


Daxuyaniya Deftera Siyasî Ya PDK îranê Bi 
Hinceta Teqîna Terorîstî Ya Hewlêrê 


Daxuyaniya Hevbeş Ya Hêz Û Aliyên Kurd Û 
Kurdistanî Derheq Tawana Terorîstî Li Hewlêrê 


Bûyera dilêşîn ya teqeîna 
sersibêdeya roja 09.05.2007'an, a 
bajarê Hewlêrê ku bû sedema şehîd 
û birîndarbûna bi dehan kesan ji 
xelkê sivîl yê wî bajarî, nîşaneyeke 
din e ji vê rastiyê ku neyarên gelê 
Kurd çavê dîtina Kurdistaneke 
biewle û pêşkevtî tu ninin. 

Em hevdem tevî mehkûmkirina 

vê kiryara terorîstî, serxweşiya xwe pêşkêşî malbatên Şehîdên 
bûyerê dikin û hêviya baştirbûna hindî zû ji birîndaran re dixwazin. 

PDK îranê 

Deftera Siyasî 

09.05.2007 

Kongireya Neteweyên îrana Federal 

Hogiriya Taqima Mela Hesen Bo Beşdarî Di 
Civîna Endamên Wê Kongreyê De Ret Kir 

Kongireya Neteweyên îrana Federal di nameyekê de ji bo Mewlûd 
Siware, Nûnerê Taqima Mela Hesen Restigar li Birîtanyayê, hogiriya navhatî 
bona beşdarî di civîna vê kongireyê de ret û mande kir. 

Wergerandina deqa Farisî ya nameya han bi vî awayî ye: 

Birêz Mewlûd Siware 

Silav 

Xuyakirina hez û hogiriya we 
bona beşdarî di civîna Kongireya 
Neteweyên îrana Federal de tevî 
pêşwaziya tev endaman de berbirû 
bû. Her wekî hûn agehdar in 
armanca kongireyê dabînkirina rewşê 
ji bo pêkanîna hevpêwendiyê di 
navbera rêxistinan û partiyên 
neteweyî û herêmî de ye û bi vê 
sedemê jî bi tekez ve daxwazê ji 
hemû rêxistin û partiyan dike ku ji bo 

parastina yekîtiya rêxistinî a xwe hewl û bizavê bidin û ji her terze cudabûn 
û veqetiyanekê xwe dûr bikin û biparêzin. 

Di civîna konireyê di 28'ê Avrîla 2007'an de, biryar hate girtinê ku di nava 
endamên kongireyê de navê wekîhev nebe û lewra tevî rêz û hurmetên zaf, 
pêşniyar tê kirinê ku an her 2 baskên partiyê dîsan bibin hev, yan jî baskê 
veqetiyayî guhertineke diyarîkirî di navê xwe de pêk bîne. 

Di dawiyê de, KNÎF dubare amadebûna xwe bona dîsan hevgirtina 
rêxistinî a we îlan dike û hêvî dike kesanek ku çendîn salan bihev re kar û 
xebat kirine, dubare bikarin rewş û delîveyê bona alîkariya pêwîst û hewce 
bînin holê. 

Digel rêz û hurmetan 

Ji aliyê Kongireya Neteweyên îrana Federal ve 

Riza Husên Bor 

5'ê Gulana 2007'an 




Sibêdeya roja 

09.05.2007'an de, otumbêleke 
barhilgir ya "TNT"rêjkirî, li 
hermber deriyê Wezareta 
Hundir ya Hikûmeta Herêma 
Kurdistanê li Hewlêrê hate 
teqandinê. Mixabin ev bûyer 
bû sedema şehîd û 
birîndarbûna dehan welatiyên 
sivîl, her wiha ziyan û xisarên 

mezin û zaf yên madî ji hevwelatiyan û hejmarek dem û dezgehên 
hikûmetî ketin. 

Ev tawana terorîstî ji her aliyekê ve hatibe organîzekirinê û her 
armanceke diyarîkirî di piştde be, beşek ji wan pîlan, komplo û 
zextane ye ku ji aliyê dujminên azadiya Kurd û Kurdistanê ve bona 
têkdana rewşa ewlekarî û asayîşa Kurdistanê û berlêgirtin ji pêvajoya 
geşekirina siyasî, aborî, dîplomasî û avadankirina Kurdistanê di holê 
de ye. 

Herçiqas bi van cure tawanane, xwîna hejmarek ji Kurdistaniyan tê 
rijandinê û ewlehiya welatiyan bo heyameke demkî têk diçe, lê vîn û 
îradeya neteweya Kurd ji gefxwarin, teror û tirsandina terorîstan û 
terorîstperweran xurttir e. 

Nîşane wisan xuya dibin ku tevî nêzîkbûna roj li pey rojê a 
cîbicîbûna madeya 140'an a Destûra îraqê, komplo û maytêkirinên 
dujminên Kurdan û neyarên aştî û tenahiyê li îraq û Kurdistanê, bêtir 
xurt dibin. Eva di demekê de ye ku madeya 140'an mijareke qanûnî 
ya Zagona Bingehîn a îraqê ye û Kurdistanî li ser cîbicîkirina vê 
madeyê biîsrar in û xortên neteweya Kurd li parçeyên din ên 
Kurdistanê jî piştgiriyê ji viyana rewa û berheq ya xwûşk û birayên 
xwe û biryara dezgeh û navendên siyasî ên berheq û demokratîk ên 
Herêma Kurdistanê dikin. 

Em nûnerên hêz û aliyên siyasî ên Kurdistanê yên jêr ku me ev 
daxuyaniye wajo kiriye, serbarê şermezarkirina ew tawan û kiryara 
terorîstî û hevxemî tevî malbatên şehîd û birîndarên vê bûyerê, 
daxwazê ji Rêxistina Neteweyên Yekbûyî, Yekîtiya Ewropayê û kom û 
komeleyên alîgirên parastina mafên mirovan û hemû demokrat û 
azadîxwazên cîhanê dikin, bo kurtkirina destavêtinên herêmî di nava 
kar û barên Kurdistanê û berbirûbûn tevî terorîstan, hevkariyê bi gelê 
îraqê bi giştî û gelê Kurd re bi taybetî bikin û her di vê demê de jî ji 
bo cîbicîkirina madeya 140'an, em ji Hikûmeta îraqa Federal dixwazin 
ji bo cîbicîkirina wê madeya destûrî, gavên lezgîn û micid bavêje. 

1. Partiya Demokrat ya Kurdistana îranê 

2. Partiya Sosyalîst a Kurdistanê (PSK) 

3. Partiya Demokrat a Kurdistan - Bakûr (PDK - Bakûr) 

4. Partiya Demokrat a Kurd li Sûriyê - Elpartî 

5. Partiya Pêşverû ya Demokrat a Kurd li Sûriyê 

6. Partiya Yekîtiya Demokrat a Kurd li Sûriyê 

7. Partiya Welatparêzên Demokrat (PWD) 

8. Partiya Azadiya Kurd li Sûriyê 

9. Partiya Yekîtiya Kurd li Sûriyê 

I. Rêkevtina Demokrat a Kurd li Sûriyê - Wefaq 

II. Partiya Azadiya Kurdistanê (PAK) 

10.05.2007 



Hesen Şerefî: 

“Erk Û Wezîfeya Me Ye Ku Hemû Hêz Û Şiyana Xwe Di Pêxema Xebat Ji 
Bo Gihîştin Bi Armancên PDK îranê Û Îroyînkirina Partiyê Bikar Bînin” 

Roja l'ê Gulanê bi amadebûna rêzdar Hesen Şerefî, Cihgirê Sekreterê Giştî yê PDK îranê û dehan 
kes ji endamên partiyê û Yekîtiya Ciwanên Demokrat ên Kurdistana îranê û Yekîtiya Jinên Demokrat 
ên Kurdistana îranê li Fînlandê, semînareke siyasî - rêxistinî li bajarê Yuvaskolaya Fînlandê hate 
lidarxistinê. Di semînara han de birêz Hesen Şerefî, tevî baskirinê li ser bûyerên Rojhilata Navîn û 
guhertinên siyasî ên têkildar bi pirsa Kurd û tevgera neteweyî ya Kurd li Rojhilata Kurdistanê û xebata 
gelên bindest ên îranê, erke û berpirsiyariya endam û rêxistinên PDK îranê di vê rewşê de şîrove kir. 
Di beşek ji gotinên xwe de, Kekê Hesen Şerefî, li ser hewcehiya xwenûkirinê, beşdariya jinan û 
ciwanan û hevxistina hêzên xwe di rêya gihîştin bi armancên tevgera neteweyî a gelê Kurd li 
Kurdistana îranê de tekez kir û got: "PDK îranê û endamên wê li her cihekê bin, divêt di pêxema 
bidestveanîna hêvî û xvveziyên gelê Kurd û xwenûkirinê û bûn bi partiyek îroyîn bi wateya kemilî, cehd 
û xebatê bikin. Di PDK îranê de, kom û deste çêkirin, herêmçîtî û takpererstî divêt bo heta heta cihê 
xwe bide rêzgirtinê ji yasa û esl û bigehên demokratîk û biha û nirxên mirov û demokratîk". 


Di vê semînarê de, wî 
rexne û pirsên beşdaran 
bersivandin. 

Li gorî rapora 
Komîteya PDK îranê li 
Fînlandê, beriya vê 
semînarê, birêz Hesen 
Şerefî, li bajarê Helsînkî, 
paytexta Fînlandê, tevî 
endamên Komîteya PDK 
îranê û YCDK îranê 

civiyabû ; 

PDK îranê - Komîteya Fînlandê 
Nûçe û raporên berfireh li ser sefera rêzdar 
Hesen Şerefîji bo welatên Ewqropî li ser 
malpera me bixwînin. 













HEVPEYVÎN 


Agirî, hejmar 63, 15’ê Gulana 2007 


Yaşar Kaya: 

“Ji Bo Me Kurdan YE’ê Baş E Û Ger Kurdistanek Serbixwe Jî Di 


Y aşar Kaya kurdê Agirî 
(Araratê) ye. Di sala 
1938'an de, iilxdirê ji 

dayîkbûye. Lîsans (Fakûtie) a 
aboriyê xilas kiriye. Saia 
1959'an heta sa/a 196l'ê de, 
tevî 49 kesan hate girtinê ku /i 
dîroka syiasî de bi girûpa 49 
kesî tên naskirinê. saia 199l'ê 
Partiya HEP(Partiya Keda Gei) 
ku partiyek îiegai bû, ava 
kiriye. 

Paşan DEP(Partiya 
Demokrasiyê) ava kiriye û 
serokê vê partiyê bûye. Sala 
1994'an derketiye Ewropayê. 

Sala 1995'an, Pariemantoya 
Kurdistanê /i derveyî weiatava 
kiriye û sê geran serokê 
Pariemantoyê bûye. Di saia 

1999'an dema ku Pariemanto teviî Kongireya Netewî bû, wî 
dev ji çaiakiyên xwe berda. 

Jisaia 199l'êre karênivîsînêdike, dikuncêgeiek 
rojnameyan de nivîsandiye. Heta niha 12 pirtûkên wî çap û 
beiav bûne ku 11 heb Turkîû ljîKurdîye. Piştî 14 saian jiyan 
ii Ewropayê niha vegeriyaye Başûrê Kurdistanê û /i virdijî. 

Me hez kir ji nêzîk ve wî nas bikin û liser jiyan û xebata wî 
ya siyasî, pirsa Kurd bi giştî û li Turkiye bi taybetî, 
hevpeyvînekêpêre pêk bînin. Piştîhinek axavtin liser jiyan û 
kesayetiya xwe, pirsiyara min ya ku ew niha ii Kurdistana azad 
e û Başûrê Kurdistanê çawa dibîne? Wiha bersivand: 

"Ez berê jî yanî di sala 1992'an de hatime Başûr û li wir de jî çûme 
çiya û min Gerîla dîtin. Sala 1993'ê gava ez hatime Kongra KDP'ê, li 
kolanên Hewlêrê tirombêl tune bûn, hotel nebûn û ... Lê ez pêrar dîsan 
hatim Kurdistanê, gelek guherî bû, gelek pêşde çûye. Niha jî ku ez li vir 
im, pêşdeçûna Kurdistanê roj bi roj dibînim û her ku diçe xurt dibe. Him 
li Amerîkayê û him jî li Rojhilata Navîn de siyaset û dîplomasiya Başûr 
xurt dibe, aboriya wê xurt dibe, rûmeta wê di nav miletan de bilind dibe 
û ez gelek baş dibînim". 

Birêz Kaya, hûn wekî siyasetvan û nivîskarekî Kurd rewşa 
gelê Kurd li Bakûrê Kurdistanê çawa dibînin? 

Rewşa gelê me li Kurdistana Turkiyê nebaş e. Temsîlyet tune ye. 

Hin partiyên Kurdan hene ku pêşiya wan tê girtin. PKK li hemberî wan 
de asteng e û nahêle ku mezin bibin, lewra biçûk mane. PKK li 
Kurdistana Bakûr Partiyek gelek bihêz û xurt bû, li Ewropayê jî herweha 
xurt bû. Şerê çekdarî dikir û em înkar nakin ku PKK'ê tu tiştek nekiriye, 
belkî gelek kar kirin, zaf şehîd dan, asta welatparêziyê bilind kir, lê di 
wan salên dawiyê de piştî girtina Ebdula Ocalan îradeya vê partiyê kete 
destê Turkan. Turkiye rê nîşanê wê partiyê didin. Ji bo Turkiyê jî 
partiyeke wiha ku bi şerê çekdarî mucadilê bike, hewce ye. 

Sebeb jî ev e ku tim dixwazin ji dunyayê re bibêjin ha binêrin teror 
heye, em ji terorê xilas nebûne, alîkariya me bikin... Lewra PKK 
nediviya vê gavê bibe aleva dîtina wan, nabe bibe sebeb û wasîteyê 
dîtina wan. Wekî din em dikarin ji aliyê dîplomasî, kulturî, îlmî û siyasî 
ve PKK'ê rexne bikin. Çimku îro rojê li Ewropayê tu rêxistin yan saziyek 
dîplomatîk, kulturî û edebî ya Kurdan nemaye, xebat nemaye, eva 
qenaeta wan e û nediviya wisa ban. 

Bîr û felsefeya wan îro li Rojhilata Navîn êdî ji holê nemaye. Amerîka 
hatiye deverê(Rojhilata Navîn). Bi raya min hatina Amerîkayê bo 
Rojhilata Navîn di dîroka Kurd û Kurdistanê de rûpel û demeke nû dest 
pê kir. Çimku ger em mêzeyî dîrokê bikin, ji sala 1806'an serhildana 
Babanzade û Ebdulrehman Paşa heya îro ku 200 sal derbas dibe, tim li 
Kurdistanê xwîn dirije. Di wan 200 salan de Kurdan dewlet ava kirine, 
şoreş kirine, lê dostekî Kurdan yê gelek girîng nebûye. Cara yekemîn e 
ku Amerîka bûye dostê Kurdan û gerek mirov qîmetê bide wan û bihaya 
wê bizane, bi wan re hevalbendiyek baş di warê dîplomatîk, siyasî û 


Nava YE’ê” 

aborî çê bike, divêt têkiliyên me bi 
wan re baş bin, çunku eva 
firsendeke dîrokî ye ku hatiye ber 
lingê Kurdan. 

Ji aliyê din jî em parçebûna 
Kurdistanê tu car di dilê xwe de 
qebûl nakin, çunku xaka 
Kurdistanê yek e, neteweya Kurd 
yek e, divêt em ji bo yekîtiya 
Kurdistanê xebatê bikin. Lê PKK 
rast e ku li Kurdistana Turkiyê de 
partiyeke kevnar e, lê li gor vê 
demê nine, li gor vê dîrokê nine, 
fikir û felsefeya wê, ew îflas û pûç 
kiriye. Ewropî bi PKK'ê re axaftin û 
hevdîtinê pêk naînin. Ji bo vê yekê 
jî li Kurdistana Bakûr hewce ye hin 
altirnatîvên nû û partiyên nû 
derkevin holê û xebat û tekoşînê 
û dîplomasiyê bimeşînin. Lewra ez 

dibêjim rewşa gelê me li wir nebaş e. Çunku Kurdistana Bakûr 
pitansiyelek mezin him di warê erd û him jî di warê nifûs de ye. Parçeyê 
herî mezin yê Kurdistanê ye û dikare tesîrê li ser parçeyên din yên 
Kurdistanê jî bike û li ser wan bibandor be. Lewra edetî ye ku eger 
desthilatdarî tu nebe, tiştek nabe. Bi dîtina min vê gavê li Bakûr ew 
desthilatdarî tu nine, 

Me dît ku PKK'ê berê li dirûşm û stratejiya xwe de îdeaya 
Kurdistana mezin dikir, lê niha armanca xebata xwe di çend 
mafên çandî de kurt kirine. Gelo eva şaşîtî di siyaseta PKK'ê de 
ye yan rewş û zirûf û zextên Turkiyê ye ku PKK'ê neçar dike 
wiha dimeşe? 

PKK li Kurdistana Bakûr li ser gelek tiştan rûnişt, yanî li ser mîrasê 
Kurdan rûnişt, ya 49'an, ya Partiya Fayiq Oca û herweha ya gelek 
partiyên dinê. PKK'ê sifreyek amade ji xwe re dît. Bi her hal PKK'ê şerê 
çekdarî dimeşand û digot ez bo Kurdistanek serbixwe tekoşîn û xebatê 
dikim. Lê belê di sala 1999'an de ku Ocalan kete destê dewleta Turkiyê, 
ji wê demê vir de siyaseta wan hate guhertinê, serbixwebûnê naxwazin, 
Federasyonê naxwazin, Otonomiyê jî naxwazin, dibêjin em Komarek 
Demokratîk dixwazin. 

Başe ger armanc komara demokratîk bû, me dikarî nimayiş çê 
kiriban, demosrasyon çê kiriban, ne êdî me li çiya ewqas şehîd bidaban. 
Lewra eva siyasetek gelek şaş e û her di vê şaşiyê de jî dewam dikin. Ez 
bawer im ku şervan û gerîlayên PKK'ê jîîro dizanin ku dem û qonaxeke 
nû dest pê bûye. Li cîhan, Rojhilata Navîn û Kurdistanê de jî siyasetek nû 
dimeşe û divêt her kes li gor wê bimeşe û karê xwe tenzîm bike. 

Niha ku yekîtî û kombûna partî û rêxistinên siyasî yên Kurd li 
Turkiyê eniyek hevgirtî de hewcehiyek mezin û dîrokî ye, lê ev 
tişta naxûye, hûn sedemên vê yekê bo çi vedigerînin? 

Sedema yekem PKK ye. Çunku PKK ne rêxistinek demokrat e, ne li 
hundirê xwe de û ne jî bo partî û rêxistinên li pêşberî xwe. Dibêje heye û 
nine, her ez im û ez mixateb im. Dibêje min şer kiriye, min gorî daye û 
... Ez jî dibêjim rast e, te şer kiriye û qurbanî jî daye û fikir û îdeolojiya 
te jî heye, lê dîtin û îdeolojiya welatparêzên dinê jî heye, û hewce ye em 
dîtinên wan jî bizanibin. Divêt her kes ji me fikra xwe bibêje. Ger em 
nekarin fikra xwe bibêjin, çima me 50 salan li Turkiyê de micadileya 
demokrasiyê kir? Me digot bihêlin em bixebitin û nîqaşê bikin û em di 
nav demokrasiyek bê qedexe de bikarin her tiştî li ser Kurdistanê 
biaxivin. Lê ew jî nahêlin û me davêjne heps û û zîndanan, me sirgûn 
dikin, me dikujin, gelek qetlîam û jinosayd li Kurdistana Bakûr derheqî 
Kurdan kirin û ... 

Lewra ger PKK nebe, dê gelek partiyên nû derkevine holê. Niha jî 
çend partiyên welatparêz yên din hene, weke HAK - PAR bi serokatiya 
Fayiq Uca, PSK bi serokatiya kek Mesûd Tek û Kemal Burkay, KDP bi 
serokatiya Şerefedîn û ... Wekî din niha gelek rêxistinên kulturî û ... 
hene ku çalakiyan dikin, li Kurdistanê civînan çê dikin û renge di 

pêşerojê de bibin bi partiyên nû. Merema min 
eva ye ger ku niha partiyeke welatparêz, 
demokrat û nêzî Rojava tune be, Kurd li Bakûr 
nikarin tu tiştî bikin. 

Prosesa tevlîbûna Turkiyê bi Yekîtiya 
Ewropayê li gor wan şert û mercên YE'ê, 
heya çiqas îmkan heye û çiqas dikare 
tesîrê li ser bizava rizgarîxwaz ya gelê 
Kurd bike? 

Şert û mercên YE'ê gelek mirovî û 
demokrat in û ji bo me Kurdan gelek baş in. 
Ger Turkiye bikare bikeve YE'ê, pirsgirêka Kurd 
li Bakûr sedî pêncî hel dibe. Lê mixabin Turkiye 
îro gelek dûrî YE'ê ye. Çunku Ewropa dibêje 
divêt her tiştên xwe mîna standartên Ewropayê 
çê bikin, oldariya xwe kêm bikin, desthilata 
generalan kêm bikin, aborî û jiyana xwe wiha 
lê bikin, demokrasiya we bi vî awayî be, mafên 
Kurdan biparêzin û ... 

Turkiye jî bo demokrasiyek wiha amade 
nine. Çunku dewleta Turkiyê, dewletek eskerî 
ye. Leşker dibêjin me çê kiriye û xwediyê wê jî 
em in. Dibêjin bila her tişt di bin siya destê me 
be û demokrasî li gor dîtina me be, yanî dibêjin 
divêt sînorên demokrasiyê ew diyarî bikin. 
Lewra YE'ê bo wê çendê nerazî ye. Ji bo me 
Kurdan YE'ê baş e û ger Kurdistanek serbixwe 
jî di Rojhilata Navîn de çê bibe, em dikarin 
bikevin nava YE'ê. 

îro dunya, dunyaya Globalîzasyon û 
entegrasiyonê ye, bûye gundek biçûk, her kes 
hev nas dike, sermaya dunyayê dibe yek, dîtin 
û siyaseta wê dibe yek. Nimûne şerê îraq û 
Amerîkayê, çunku Sedam dîktator bû, ew 
hemdem nebû, dest a vête qirkirina Kurdan, 
Şîiyan, Enfal, Helebçe û ... 

Dunya êdî taba dîktator û rejîmên han 
nake, lewra Rojhilata Navîn divêt were 
guherandinê, qazanc û berjewendiya hemûyan 
têde ye. Mifaha me Kurdan jî têde ye. 

Berjewendiya Kurdan eva ye ku ew dibêjin 
Kurd jîînsan in, bila dewleta wan jî hebe, çima 
hûn Kurdan û Kurdistanê bombebaran dikin, 
Kurdan jî mafê xwe heye, yanî li her welatî him 
li Rojhilat, him li Rojava, him li Bakûr û him jî li 
Başûr de mafê wan e ku xwedî sîstemek 
Federatîv bin. Sîstema Federatîv jî wekhevî ye. 
Me gelek caran jî eva gotiye û nivîsandiye û li 
ber mehkeman de jî em mehkûm bûne. Lewra 
dîsan jî dibêjim îro em ji sîstemek Federatîv 
şûndartir û Paremayî li bakûr qebûl nakin. 

Di wan salên dawîn de car car em 
dibînin ku rayedarên Turkiyê îşare bi 
hebûna pirsa Kurd di wî welatî de 
dikin(gotinên Erdoxan li Amedê). Eva jî 
berevajî dîtin û nêrînên wan yên berê ku 
înkara hebûna Kurdan û pirsa Kurd li wî 
welatî de dikirin. Hûn vê yekê wekî 
guhertinek di siyaseta Turkiyê de li dor 
doza Kurd nabînin? 

Siyaseta Turkiyê tenê em dikarin biguherîn 
in, kes nikare biguherîne. Yanî Ewropa û 
Amerîka gelek zext û zorên xwe nadine ser 
Turkiyê, çunku Turkiye 50 sal e ku hevalbendê 
wan di NATO'ê de ye. 

Lê çi dikare Turkiyê biguhere?! Bilindbûna 
asta hişyariya neteweya Kurd, bilindbûna 
welatparêziya Kurd, tekoşîn û micadileya 
Kurdan. Turkiyê neçar dike ku reforman di xwe 
de pêk bîne. Bi raya min gotina Erdoxan ne 
tiştekî nû bû. Silêman Demîrel di sala 1993'an 
de çû Diyarbekrê û got em realîteya Kurdan 

nas dikin. Lê Kurdan di gotina Erdoxan de 
xetayek gelek mezin kirin. Diviya li Diyarbekrê 
milyonek Kurd biçûna Pêşwaziya wî, wê demê 
ew dibû xwedî cesaretek zaftir. Kurdên me li 
wir alîkariya Erdoxan nekirin, alîkariya 
generalan kirin. Ew siyasetek gelek xirab û şaş 
bû. Madam ku Erdoxan hatiye Diyarbekrê, 
hetmen dixwest tiştekê bibêje, Lê Kurdan ew 
tenê hişt, digotin îsalmî ye, em dijî wan in, em 
çepî ne û kultura me çep e. Di wê meseleyê de 
PKK'ê şaşîtiyek mezin kir û Erdoxan tenê hişt, 
çunku generalan jî dixwest Erdoxan tenê 
bimîne. 

Rewşa gelê Kurd li li Bakûr wiha ye, ger ku 
desthilatdarî tu nebe mirov nikare her tiştî 
îdare bike û xeletî û şaşîtiyên wiha mezin tên 
kirinê. Em hez dikin desthilatdariyek mezin û 
zana hebe ku Kurdan li Bakûr hembêz bike û 

her çar parçeyên Kurdistanê jî di nav kongire 
yan konferansek netewî de cih bide, wekî dinê 
çare tune. 

Hilbijartina Serok Komariya Turkiyê 
niha rojeva siyasî ya Turkiyê bi xwe ve 
mijûl kiriye, em dibînin ku dijberiyek di 
navbera arteş û partiya desthilatdar de 
heye. General dibêjin yekdestbûna 
desthilatê ji aliyê wan ve dikare 
sekolarbûna Turkiyê bibe bin pirsiyarê. 
Raya we di vê derheqê de çiye? 

Belê di nav desthilatdariya Turkiyê de 
sîstemek olî û burokrasî heye. Him olî ye, him 
jî burokrasî. Leşker û general ji wan hez nakin 
û dibêjin ew îslamî ne. 

Belê rast e, îslamî ne, lê îslamiyên radîkal û 
fendemintal wekî Xomênî û rejîma îranê ninin. 
Şert û şirûtên Amerîka, Ewropa û dunyayê 
didine ber çavên xwe, lê leşker û general 
tehemûla wan nakin. Şirove û terîfa generalan 
eva ye, ger yek ji wan bibe Serok Komar, dê 
kela me ya dawîn jî bikeve(biherife). 

Operasyona leşkerî li dijî Herêma 
Kurdistanê heyamek e bûye cihê bas û 
nîqaşan û Turkiye berdewam gefan li 
herêmê dixwe. Gelo hûn sedemên vê 
yekê di çi de dibînin? 

Turkiye neyarê Kurd û Kurdistanê ye, dijî 
Kurdistanek serbixwe ye, dijî Kurdistanek 
federal e, dijî heq û mafê Kurdan e. Vê yekê bi 
fermî dibêjin ku ger zeviyek Kurdan li Arjantînê 
jî hebe, emê biçin wê xirab bikin. Turkiye 
neyariya xwe tim tîne ziman. Nina neyariya 
başûr dikin, hez nakin ku Kurd ji aliyê leşkerî, 
dîplomasî û aborî ve xurt bin. Ji bo vê yekê 
PKK'ê dikine hêcet û dibêjin PKK erîşê dike ser 
me û paşan jî diçe li wir rûdinê. Li gor dîtina 

min divêt PKK vê fersendê nede wan. Ew bi 
vê fersendê ji cîhanê re dibêjin ha binêrin 
evana terorîst in, em ji terorê xilas nebûne û 

Rast e ku PKK hêzek Kurdistanî ye, şerê 
çekdarî meşandiye, baş û xirab çi kiriye û 
nekariye, lê siyaseta wê şaş e, divêt em wan 
rexne bikin. Ez bi xwe 15 sal e ku wan rexne 
dikim. Lê ya rast eva ye ku ger PKK jî tune 
be, Turk dê neyariya Kurdan bikin. 

Başe ma dema Şêx Seîd PKK hebû? Ma 
dema Komkujiya Dersimê PKK hebû? Na 
nebû. Lê dîsan jî neyariya Kurdan kirin, 
qetlîam kirin. Fikir û felsefeya wan eva ye ku 
dixwazin Kurdan xilas bikin, dibêjin bila Kurd 
û Kurdayetî tu nebe. Dibêjin em dê Kurdan bi 
asîmîlasyonê bihelînin û ger ew jî nebû, em 
dê bi leşker wan ji nav bibin. 

Lê êdî Kurd hatine guherandinê, polotîze 
bûne, Kurdan serê xwe netewandiye û 
natewîn in û tim li bizav û hereketê de ne. 

Gelo hûn bawer in ku Turkiye dê 
şaşîtiyek wiha mezin bike? 

Na, îro nikare bike û ew îmkan tune ye. 
Çunku Amerîka nahêle ku ew sînorê 
Kurdistanê derbas bikin. Lê renge Amerîkayê 
bixapînin û çend çiyayên weke Qendîl û ... 
bombebaran bikin û operasiyonek teng û 
biçûk çê bikin. Lê ya rast hatina wan bo 
Kerkûkê û ... ne li hedê wan e, nikarin şerek 
fînanse û dirêj bikin, ger kiryarek wiha bikin, 
Turkiye dê 50 salan paşve here, êdî kes bi 
wan re naaxive û dostîniya wan nake, hatina 
wan bo başûr dê wan re bibe Viyetnam, lewra 
tenê di çarçoveya gefan de ye. 

Birêz Kaya, hûn rewşa gelê me li 
Kurdistana Rojhilat bi rêberiya PDK 
îranê çawa dibînin? 

Baş e. Ez wê Partiyê li Mehabadê wir de 
nas dikim. Ez 50 sal e ku di nav siyasetê de 
her çar parçeyên Kurdistanê dişopînim. Wê 
partiyê xebat û dîrokek dûr û dirêj û birûmet 
heye. Li destê wan de tecrûbeya Komara 
Kurdistanê heye. Rêberên navdar wekî Qazî 
Mihemed, Şehîd Qasimlo û Şehîd Şerefkendî 
hene û gelek xebat û tekoşîn kirin. Niha jî ez 
keyfxweş im ku kek Mistefa Hicrî, Serokatiya 
wê partiyê dike. Mirovek zana, têkoşer û 
birûmet e. Ez bawer im ku ew partiye dê her 
partiya mezin û xweştivî be. 

Bi raya we ew guhertinên vê dawiyê 
li Rojhilata Navîn û herweha azadiya 
Başûrê Kurdistanê dikare çi bandorekê li 
ser bizava rizgarîxwaziya Kurd û 
pêşeroja Kurd bi giştî û Bakûrê 
Kurdistanê bi taybetî hebe? 

Ez pêşeroja Kurdan gelek rohnî dibînim, 
Kurd her ku diçin xurt dibin, fikra netewî xurt 
dibe, 40 salan berî niha rojên tarî bûn, tu 
tiştekî me Kurdan nebû. Niha 12 TV'yên 
Kurdan hene. Em ber bi başiyê diçin. Çunku 
welatparêzî bilind dibe, fikrê Kurdistanê ketiye 
eqlê gelekînsanan, fikra demokrasiyê her ku 
diçe di nav Kurdan de xurt dibe. Her ku diçe 
yekîtî û biratî di nav Kurdan de bilind û xurt 
dibe. Ji bo vê yekê jî ez pêşiya me û roj û 
salên pêşiya me gelek ronahî dibînim. 

Birêz Yaşar Kaya siyasetvan û 
nivîskarê navdar yê Kurd, ez sopasiya te 
dikim bo vê guftgoyê. 

Ez jî spasiya we dikim û serkevtî bin. 

SARKOZY AN JÎ GUHERÎNA 
SIYASETA FRANSÎ 


Dr. Îbrahîm Seydo Aydogan 


R oja 6'ê gulanê, yekşema bihurî, bi 
hilbijartinên ku encamên wan ji berê ve 
diyar bûn, gelê fransî "Nicolas 

Sarkozy"ê komarîst û muhafazakar weke 
serokkomarê xwe yê nuh hilbijart. 

Divê mirov bi bîr bîne ku li Fransayê, 
hilbijartinên serokkomariyê bi du gavan tên 
pêkanîn. Di gava yekem de hemû berendam 
bi hev re dikevin hilbijartinan, lê belê herdu 
berendamên ku herî zêde deng wergirtibin, 
diçin gava duyem û xelk ji nava wan yekî 
hildibijêre. 

Di gava hilbijartinan ya yekem de, ku 22'ê 
Avrêlê pêk hatibû, ji rastgir û çepgirên tund 
heta bi komarîst û sosyalîst û tevgerên 
navendî, 12 berendamên serokkomariyê 
hebûn û di encamê de, "Nicolas Sarkozy" % 
31'ê dengan wergirtibû û "Segolene Royal"a 
sosyalîst jî % 25 deng wergirtibû û herdu 
bûbûn berendamên gava duyem. 

Weke ku me got, encam ji berê de diyar 
bûn. Lewre, li Fransayê adetek heye ku tu 
tahmê di hilbijartinan de nahêle. Flin 
dezgehên lêkolînî bi rêya telefonan ve ji xelkê 
dipirsin bê ka ew ê dengê xwe bidin kê. Di 
demên hilbijartinan de hejmara van dezgehan 
û van lêkolînan jî zêde dibin û rojnameyên 
fransî herroj cîh didin encamên wan. Flemû 
lêkolînên ku îsal berî hilbijartinan di nava gel 
de dihat çêkirin, heman encam dida. 

Lêkolînan di navbera % 51 û heta % 54 de 
deng dida Sarkozy û digot ku ew ê li hember 
Segolen Royal bi ser bikeve. Ji xwe 
hilbijartinan jî heman encam da û "Nicolas 
Sarkozy" % 53'ê dengan wergirt. Li Fransayê 
gellek kes bawer dikin ku bandora van 
lêkolînan li ser xelkê heye, ji ber ku heta 
dema dawîn jî % 40'ê gelê fransî biryara xwe 
nedabû û bi pirraniya wan li gora van 
lêkolînan tevgeriyaye. 

Serokkomarê nû, "Nicolas Sarkozy", di 
nava polîtîkaya fransî de ji berê ve tê naskirin, 
lê belê di hilbijartina wî de sedema herî girîng 
çalakiyên wî yên van pênc salên dawîn bûn. 

Di hilbijartinên pênc sal berê de^ Fransiyan 
bi awayekî eşkere nîşan dabû bê ew çi ji 
serokkomarekî dixwazin. Fransa di nava 
Ewropayê de dima û bandoreke Ewropayê ya 
girîng li ser polîtîkaya cîhanî tunebû. Di nava 
Fransayê de jî, hejmara bêkaran bilind dibû, 
şiyana xelkê ya kirrînê kêm dibû, baweiya 
wan ya ji pêşerojê û herweha ya ji 
siyasetmedaran kêm dibû û ya herî girîng jî 
ew bû ku xelk ditirsiya. 

Gelo ev tirs rast bû an ne, ew pirseke din 
e, lê belê ev tirs hebû. Hatina biyaniyan ya 
Fransayê zêde dibû, li hin taxên bajarên 
mezin ku biyanî ji salên heftêyî ve lê dijiyan 
ewlekariya xelkê nemabû û ev nebûna 
ewlekariyê ber bi bajaran ve jî dihat. Di sala 
2002'an de partiya serokkomarê wê demê, 
"Jacques Chirac", ya komarîst UMP ji vê 
rewşê destkewtî bû û di rexneyên xwe yên li 
hember hikûmeta sosyalîst de tim behsa vê 
nebûna ewlekariyê kir û ev mijar baş bi kar 


anî ku sosyalîst hem di hilbijartinên 
serokkomariyê de û hem jî di hilbijartinên 
parlamentoyê de têk çûn û desthilatdarî bi 
temamî kete destê komarîstan. Di wê demê 
de hingê ewqasî behsa vê nebûna ewlekariyê 
bû ku xelk bêtir tirsiya. 

Pişta komarîstan ji ber sedemeke din jî xurt 
bû. Di hilbijartinan de, piştî têkçûyina 
sosyalîstan, komarîst û nijadperest di gava 
hilbijartinên serokkomariyê ya duyem de bi 
tena serê xwe mabûn û xelkê çepgir jî li dijî 
hatina faşîzmê, dengê xwe dabû komarîstan û 
"Jacques Chirac" hingê ji nû ve bûbû 



serokkomar. Van bûyeran tirsa fransiyan kir 
du qat. Berê ji nebûna ewlekariyê ditirsiyan, 
lê gava ku mirov nebûna ewlekariyê bixe 
stûyê biyaniyan, hingê nijadperest jî dê xurt 
bibin. Ji ber wê ye ku di hilbijartinên 2002'an 
de nijadperestên fransî % 18'ê dengan 
wergirtibû. Xelkê fransî bi vî awayî jî hatin 
tirsandin û ev yek bû sedema hilbijartina 
komarîstan ya di parlamentoyê de. 

Gava ku hikûmeta nû ya 2002'an diyar bû, 
xelkê ku "Sarkozy" nas nedikir jî, êdî ew nas 
kir. Sarkozyê ku wê demê bû wezîrê karên 
navxweyî, ji berê ve hesabê xwe kiribû û 
dixwast bibe serokkomar. Wî ev daxwaza xwe 
venedişart û eşkere digot. Wî tirsên Fransiyan 
fahm kiribûn. Ji ber wê jî, hemû siyaseta xwe 
li ser nebûna ewlekariyê saz kir. Di dema 
wezareta xwe de li ku deverê tevlihevî hebûya 
teva rojnamegeran diçû wira. Gava ku li taxên 
biyaniyan di dawiya sala 2005'an de şerr 
derket û bi hefteyan şerrê xortên biyanî yên li 
dijî dewletê li dar ket, tirsa Fransiyan ji 
nebûna ewlekariyê hê zêdetir bû. Sarkozy dîsa 
jî diçû taxên ku bûyer lê çêdibûn û ji xelkê re 
digot : "Ez dizanim, ez fahm dikim, hûn nema 
dikarin, ez ê we ji van serseriyan xelas bikim". 
Tirsa bi zanebûnî dihat çêkirin û di ser vê tirsê 
re siyaset dihat kirin. Çapemeniya fransî wê 
demê hindik be jî behs kir ku ev bûyer bi 
prowakasyona hêzên ewlekariyê ve derketine 
û polîtîkaya Sarkozy hate rexnekirin, lê belê 
Sarkozy bi zîrekiya xwe ve ji van bûyeran jî 
destkewtî bû û nîşan da ku heke dewlet 
nikaribe xelkê xwe biparêze, ev bûyer dê zêde 
bibin. Hingê, bi darê zorê be jî, kete taxên ku 
biyaniyan xistibûn destên xwe. Bi deh hezaran 
biyaniyên qaçax girtin û derxistin derveyî 
Fransayê. Xelkê lê niherî ku bi başî an bi 
xerabî, ev zilam dixebite, bi kêmanî tiştinan 
dike ku heta nuha kesekî nekiribû. Yê wî, ew 
neditirsiya. Gava ku Sarkozy jî dît ku xelk li 
pişta wî ye, guh neda rexneyan û ya dilê xwe 


eşkere kir: divê êdî rengê polîtîkayê were 
guhertin û ew dixwaze bibe serokkomar. 

Gellekî balkêş bû ku hikûmet di polîtîkaya 
xwe de bi ser nediket, lê belê Sarkozy bi ser 
diket, digel ku ew jî di nava hikûmetê de bû. 
Lewre, ew ne serokwezîr û serokkomar bû. 

Ew bi tenê wezîrek bû û digel ku hejmara 
piştgirên wî ji yên herkesî zêdetir bû jî 
"Jacques Chirac" ew nedikir serokwezîr. 

Di pênc salan de, hikumet sê caran guherî. 
Cara pêşîn Sarkozy ji wezareta karên 
navxweyî çû ya aboriyê. Cara duduyan, li 
derveyî hikumetê ma. Kesî fahm nekir bê 
çima, lê herkesî sedema wê zanîbû. "Jacques 
Chirac"ê serokkomar ji Sarkozy hez nedikir û 
dixwast xwe ji wî xelas bikiraya. Ev nefreta wî 
ji berê ve dihat. Di sala 1995'an de Sarkozy 
xayintî bi "Chirac" kiribû û pişta raqîbê wî yê 
ku serokwezîrê wê demê bû, "Eduard 
Baladour", girtibû. Nuha jî xortên partiyê 
dabûn dû xwe û dixwast hertişt bi rê ve 
bibiraya. Ji ber ku xelkê bi awayekî eşkere 
siyaseta wî ya ewlekariyê dipejirand, piştgiriya 
Sarkozy di nava giregirên partiyê de jî ewqasî 
belav bû ku êdî kesên ji wî hez nedikir jî 
mecbûr diman ku piştgiriya wî bikin. 

Tu rê jê re neman. Di hilbijartinên nava 
partiyê de, "Nicolas Sarkozy" bi piştgiriyeke 
ecêb hate hilbijartin û bû serokê Partiya 
Komarîst jî. Sarkozy wê çaxê fahm kir ku êdî 
kesekî nikarîbû rê li ber wî bigirtaya. Ew bi ser 
diket, lê belê hikumeta partiya wî dîsa jî têk 
diçû. Gava ku hikumet careke din jî hate 
guhertin, Sarkozy ji nû ve bû wezîrê karên 
navxweyî û nemaze di warê biyaniyan de 
polîtîkaya xwe tûjtir kir. Hatûçûyina biyaniyan 
jî bi sînor kir. Wî eşkere digot: "Em biyaniyên 
xwedî dîplome ku bi kêrî me werin dixwazin" 
û rewşa yên ku nediketin nava vê şayesê 
dijwartir kir, nemaze jî kesên ku bi qaçaxî li 
Fransayê diman û heta nuha siyaseteke ciddî 
li hemberî wan nehatibû meşandin. Bi tenê di 
sala 2006'an de nêzî 30 000 biyaniyên qaçax 
girtin û şandin welatên wan. Li ser zewaca 
biyaniyan û fransiyan jî zagonên nuh derxistin 
ku biyanî nikaribin bi hêsanî, bi rêya zewacê, 
mafê mayina li Fransayê werbigirin. Berê, 
piştî du salên zewacê, mirov dikarî mafê 
rûniştina daîmî bi dest bixistaya, lê Sarkozy ev 
dem kir çar sal. Edî ew weha tev digeriya ku 
xelkê digot qey wî dewlet bi rê ve dibir. Vê 
yekê jî dikir ku serokwezîr bi xwe jî di bin siya 
wî de dima. 

Gava ku hilbijartin nêzîk bûn, lêkolînên di 
nava xelkê de jî pişta wî xurttir kir. Sarkozy 
weke nûkirina polîtîkayê hate naskirin û xelkê 
di vî warî de baweriya xwe bi wî dianî. 

Di warê polîtîkaya navneteweyî de jî 
daxuyaniyaniyên "Nicolas Sarkozy" bi dilê 
fransiyan bû. Sarkozy weke "Jacques Chirac" 
dixwaze ku Fransa di nava siyaseta 
navneteweyî de bibe hêzeke xurt. Jacques 
Chirac ji bo ku bigihîje vê armancê, di sala 
2003'an de li dijî şerrê îraqê derket. Lê belê 
Sarkozy demek bi şûn de çû serdana 
Amerîkayê û nîşan da ku ew li dij e ku 
peywendiyên Fransa û Amerîkayê xerab bibin. 

Sarkozy piştî diyarbûyîna encaman 
destnîşan kir ku Amerîka êdî dikare hesabê 
piştgiriya Fransayê jî bike. Ji ber ku Fransa 
giringtirîn welatê Yekîtiya Ewropayê ye, ev 
helwesta serokkomarê nuh dikare bandoreke 
xurt li siyaseta navneteweyî jî bike. Êdî 
Ewropa û Amerîka dê di warê siyasî de nêzîkî 

hevdu bibin û cudabendiyên berê dê ji holê 
rabin. 

Du mijar hene ku Sarkozy tim behsa wan 
dike. Yek jê endametiya Turkiyeyê ya ji bo 
Yekîtiya Ewropayê ye, ya din jî pirsgirêka 
bernameya îranê ya nukleer e. Sarkozy eşkere 
dibêje ku ew li dijî endametiya Turkiyeyê ye. 
Sedem jî ew e ku Turkiye welatekî misilman e û 
desthilatdariya wê jî ji tevgereke îslamîst tê, lê 
ya girîngtir jî ew e ku bi Turkiyeyê^sînorê 
Yekîtiya Ewropayê digihîje îran û îraq û 
Sûriyeyê û Sarkozy vê encamê weke kuştina 
Ewropayê dihesibîne. Pirraniya nijadperestan jî 
mîna wî difikirin. Mirov bivê nevê dikeve wê 
baweriyê ku Sarkozy siyaseta di ser Turkiyeyê 
re ji bo dengê wan dike. Ji ber ku ew bi xwe jî 
dizane ku peyman hene û heke Turkiye şertên 
Ewropiyan bi cîh bîne, ew ê bibe endam. 

Di warê bernameya îranê ya nukleer de 
Sarkozy xwe ji polîtîkaya amerîkî cuda nake. 
Peywendiya wî ya bi serokê Amerîkayê "George 
Bush" re vê helwesta wî dipeyitîne. Sarkozy sê 
roj berî hilbijartinên dawîn, helwesta xwe 
dubare kiribû û gotibû ku divê rê li ber nukleera 
îranê were girtin. Wî eşkere djyar kir ku ne 
xelkê îranê, lê belê kesên ku îranê bi rê ve 
dibin kesên gellekî xeternak in û divê mirov 
nehêle ku ew kes çekên atomî bi dest bixin. Ev 
helwest bê guman dê pişta Amerîkayê di 
Konseya Ewlekariyê ya Neteweyên Yekbûyî de li 
dijî îranê xurttir bike. Heta nuha Fransayê hewl 
dida ku xwe ji bandorên navteweyî rizgar bike û 
bi sere xwe helwêsta xwe diyar bike. Ji ber wê 
jî, ji bilî Ewropayê, xatirê wê kêm dibû, 
peywendiya wê ya bi Amerîka û Brîtanyayê kêm 
dibû. Lê belê, rastiyeke din jî heye. Fransî ji 
Amerîkayê hez dikin. Hem ew nikarin ji bîr bikin 
ku di Şerrê Cîhanê yê Duyem de Amerîkî hatin 
alîkariya wan û ew ji bin destê Almanan rizgar 
kirin û hem jî ew ji kultura wê hez dikin. 

Lê hêza serokkomar bi tenê xwe ne mezin e. 
"Jacques Chirac" bi xwe bawer bû, ji ber ku 
hikumet ya wî bû. Nuha, roja 17ê mehê 
Sarkozy bi awayekî fermî dikeve şûna "Chirac" 
û hingê ew ê serokwezîrê xwe diyar bike. Lê 
belê, meha pêşiya me hilbijartinên 
parlamentoyê hene û heke partiya wî (UMP) 
nikaribe pirraniya parlamentoyê bi dest bixe, 
berî hertiştî siyaseta wî ya li ser ewlekariyê û ya 
li ser biyaniyan têk diçe. Lewre, heke weke ku ji 
nuha ve tê gotin, çepgir di bin bane partiya 
sosyalîst (PS) de yekîtiya xwe saz bikin û 
parlamentoyê bixin destê xwe, hingê di nava 
Fransayê de bi tenê bernameya PS û çepgirên 
din dê were pêkanîn. Ev jî dike ku ew bi tenê di 
warê polîtîkaya navneteweyî de serbest be. Ya 
rastîn, serokkomar zêde nakevin nava 
polîtîkayê, lê li Fransayê nemaze di dema 
"Jacques Chirac" de serokkomariyê ev hêza ji 
bo karên navneteweyî wergirt. Heke Chirac 
weha kiribe, herkes dizane ku Sarkozy dê vê 
hêzê mezintir bike. 

Ji bo pêkanîna bernameya xwe ya 
navneteweyî jî, Sarkozy divê bikare 
hevpeymanên xwe qane bike. Heke Fransa 
weke Brîtanyayê xwe bide tenişta Amerîkayê, 
dibe ku ev yek bandora li helwesta Rûsyayê jî 
bike. Ka gelo ew dê bikarin welatên din, 
nemaze Rûsya û Çînê jî qane bike? Em ê di 
dawiya vê mehê de bibînin, lewra dema ku 
dane îranê vê mehê bi dawî dibe û dibe ku 
cezayên girantir lê werin birrîn. 

SIYASÎ 



Gerek Kurt Di Dîrokê De ... 


Amadekar: Nûredîn Sofîzade 


01.05: Roja Cîhanî ya Kedkaran. 

01.05.1900: Pêşewa Qazî Mihemed ji malbateke xwendewar û olî li bajarê 
Mehabadê de ji dayîk bû. 


02.05.1968: Piştî pêkhatina Komîteya Şoreşger ji aliyê PDK îranê û destpêbûna 
xebata çekdarî li Kurdistana îranê de, kekê Îsmaîl Şerîfzade şehîd bû. Wê xebatê 18 
mehan dom kir ku mixabin piraniya endamên Komîteya Şoreşger hatin şehîdkirinê. 
03.05: Roja Cîhanî ya Azadiya Çapemeniyê. 

04.05.1931: Çend salan piştî îlankirina Komarîbûna Turkiyê, Mistefa Kemal Paşa bi 
terzeke fermî bû Serok Komarê Turkiyê. 

04.05.1994: Hikûmeta Otonom ya Felestînê di navenda Xezê da dest bi xebata xwe 
kir. 

04.05.2005: Bi egera teqîneke terorîstî li ber derê Binkeyek Polîs li Hewlêrê, 6 kes 
şehîd û 200 kes jî birîndar bûn. 

05.05.1962: Piştî 132 salan girêdayîbûna bi welatê Feransê, welatê "Elcezîrê" 
serxwebûna xwe bidestve anî. 

05.05.1821: Napelon di Sintliniyayê de koça dawiyê kir. 

05.05.1968: Şehîdbûna Silêman Moînî, Endamê Komîteya Navendî yê PDK îranê. 

07.05.1945: Di encama şerê cîhanî yê duyem de, Almana Nazî têk çû û bi girtina 
Almanya Rojava ji aliyê "Motefqînan" ve şer dawî pê hat. 

07.05.1965: Helbestvanê mezin yê Kurd, Mihemed Qani koça dawiyê kir. Wî çendîn 
berhem û dîwan piştî xwe bi cih hêlan. 

07.05.2006: Hikûmeta Hevgirtî ya Herêma Kurdistana îraqê pêk hat. Nêçîrvan 
Barzanî bû Serok Wezîr. 

08.05.1182: Wefata Hezretê Xevsê Geylanî. 

08.05.1945: Bi teslîmbûna bê merc ya Almanyayê li Orapadê, bi terzê fermî şerê 
cîhanê yê duyem dawî pê hat. 

09.05.1991: Nivîskarê Kurd, Rehîm Qazî koça dawiyê kir. Wî li Rûsyayê Doktoraya 
xwe wergirtibû, di rojnameya Kurdistan ya organa Komîteya Navendî ya PDK îranê de 
dinivîsand û romanek bi navê Pêşmerge nivîsandiye. 

09.05.2002: Bo yekemîn car di welatê Behreynê de, hilbijartina giştî birêve çû û mafê 
dengdanê bi jinan hate dan. 

10.05.1945: Leşkerê Soviyetê axa îranê bicî hêlan. 

10.05.1948: Arteşa welatê Mîsrê êrîş kire ser Îsraîlê û şerekî giran di navbera Ereb û 
Îsraîliyan de qewimî. 

11.05.1965: Li welatê Hindistanê de bi sedema rabûna bahozeke xurt, 50 hezar kesan 
jiyana xwe ji dest dan. 

11.05.1998: Pareyê bi navê "Uro" li ser navê diravê Ewropayî di Feransê de hat 
çapkirinê. 

12.05: Roja Cîhanî ya Perestaran. 

12.05.1940: Leşkerên Almanyayê êrîş kirin ser Fransayê û ew welat girtin. 

12.05.1946: Çap û belavbûna kovara Hawarî Kurdistan. 

12.05.1995: Derhênerê bi nav û deng ê şanoya îranê, Riza Ebdiyan li bajarê Parîsê 
koça dawiyê kir. 

12.05.1998: Encamdana ceribandina Etomîji aliyê Hind û Pakistanê. 

13.05.1952: "Cewahir Lel Nehro" bû Serok Wezîrê Hindistanê. 

13.05.1974: Leyla Qasim keça navdar a Kurd û endamê Partiya Demokrat ya 
Kurdistanê ji aliyê rejîma îraqê ve hate îdamkirin. 

13.05.1981: Pap Jan Pol yê Duyem li Romayê ji aliyê kesekî Turk ve hate 
birîndarkirinê. 

04.05.1948: Leşkerê Urdinê aliyê rojhilat a Beyt El Miqedesê girt. 

14.05.1955: Peymannameya leşkerî ya "Werşo" di navbera welatên Bilûka Rojhilat de 
hate îmzakirinê. 

14.05.1985: Baqî Bihadiriyan, Fermanderê Likê ji Hêza Agirî, di şerê Hisar a Geliyê 
Qasimlo a bajarê Urmiyê de şehîd bû. 

15.05: Roja Cîhanê ya Malbatê. 

15.05.1988: Yekîtiya Soviyetê dest bi vekişandina leşkerên xwe ji welatê Efxanistanê 
kir ku çend sal bû, dehan leşkerên Soviyetê têde bûn. 

15.05.1988: Balafirên rejîma îraqê, binkeyê Rêxistina Komelê di geliyê Balîsanê de 
bombebarana kîmyayî kirin ku di encam de 23 Pêşmergeyên Komelê jiyan xwe ji dest 
dan. 

Mafê Jinê, Mafeke Mirovî Ye 


Narîn Mihemedî 
Wergerandin: Hemîd Muxtarî 

D i sala 1990'an de dirûşmeke giştî bo 
gişt jinan hate gotin, eva ji nîşaneya 
daxwaza bihêz a jinan bona 

bidestveanîna mafên xwe û nîşaneya kerb 
û nerazîbûna wan li derheq girîngînedan bi 
xwestekên wan ji aliyê desthilatdaran bû. 
Mafê jinan mafeke însanî ye, ev yeka ew 
qas girîng e ku dikare aliyê kêm civakê bîne 
ser vê baweriyê ku jin û keç jî mirov in. Di 
welatên cîhana sêyem de koletiya siyasî û 
olî nahêle ew ramane were 
perwerdekirinê. 

Bawerî bi vê çendê ku jiyan girêdayî bi 
hebûna jin û mêran e, ne yek ji wan! û di 
guhertinên jiyanê de jin xwediyê 
pêwendiyan in û ev yeka jî eşkere ye û 
piraniya xelkê sivîl gihîştine vê bawerê. Lê 
mixabin di serdemê îro de li piraniya 
welatên cîhana sêyem de ku xelk ber bi pêş 
çûye, hikûmet îznê nade ku raya han di 
civakê de birêve here. Jinan weke nîva 
civakê karîne bi eyankirina nerazîbûna xwe 
derheq nabûna demokrasiyê di welatê xwe 
de, xelkê cîhanê ji van kiryarên nemirovane 
ku di welatên wan de diqewimin, agehdar 
bikin. Eva jî bi xwe kariye bibe hayderek 
bona welatên pêşketî da ku aliyê kêm seh 
bi nerazîbûnê bikin, bixasmanî ew welatên 
ku biryarderên Carnameya Gerdûnî a Mafê 
Mirovan bûne. 

Nerazîbûna jinan di her civakekê de li 
hember wan ferq û cudahîdanan û zilmên 
ku derheq wan tên kirin, bûye sebeb ku 
hevgirtin û hevdengiyek di navbera jinan 
de li gişt cîhanê de pêk were û eva jî bixwe 
bûye sebeb ku dirûşmên wan bi hev re 
nizîk bin, bi awayekê ku niha bizava jinan 
xwediyê çendîn dirûşman e ku wek hev in. 
Nerazîbana wan jî herdem li ser vê çendê 
bûye ku di civakê de ketine nava tengasî û 
çarçoveyeke sînordar de û ji aliyê regezê 
nêr û nehezên xwe ve weke regeza pile du 
tên mêzekirinê. 

Jinan herdem bi bîra wekhevxwaziyê 
karîne vê çendê bidin îsbatkirin ku ew 
mirovên erînî ne û heta bê mêr jî dikarin 
hewcedariyên jiyana xwe û zarokên xwe 
bidest bixin, nemaze di dema şer de. 
Herçiqas ku pêkanîna derfeta han bo jinan 
tenê li demên şer de bûye û piştî wê çendê 
ku şer bi dawî hat û mêr vegeriyane mala 
xwe, dîsan derfeta pişikdarîkirin di pirosesa 
berhemanînê ji jinana hate wergirtin û 
carek din xistne nava çarçoveya malê de û 
tenê bêwejinan mafê karkirinê hebûn. 

Di Daxuyaniya Mafê Mirovan a Rêxistina 
Neteweyên Yekbûyî a sala 1948'an de ku 
bona pêkanîna nêrîneke hevgirtî derheq 
mafê mirovan bo gişt welatên cîhanê hate 
pêşkêşkirinê, hatiye ku gişt mirov divêt li 
hember azar, îşkence, hatin û çûn, regez, 


pênas, saxlemî, sîstema perwerdehiyê û... 
bihên parastinê û wekhev bin. 

Herwisa di benda 2 a vê daxuyaniyê de 
hatiye ku mafê mirovan bo gişt xelkê ye û 
hemû kes li hember yasa û qanûnê de wek 
hev in. 

Lê heya niha jî di welatên paremayî û 
daxistî de hindek fakterên weke serhişkî, ol 
û berjewendiyên siyasî - civakî rê nedaye 
ku xelk ji vî mafî mifahê wergirin, ku eva jî 
weke binpêkirina mafê mirovan tê 


hesibandinê û pêwîstî bi lêkolînê heye. Eva 
jî di halekê de ye ku bi rohnî di 
peymannameya 1948'an de qala vê çendê 
hatiye kirin ku tu ferq û cudahiyek di 
navbera jin û mêran de tune ye û jin jî 
weke parek ji civakê dikarin bi awayeke 
giştî û mil bi milê mêran beşdariyê di jiyana 
civakî, siyasî, aborî û... bikin. 

Di konferansa sala 1948'an de ku 
Carnameya Gerdûnî ya Mafê Mirovan têde 
hate pejirandinê, di gavek din de nûnerek jî 
hilbijartin ku her sal ji bo Rêxistina 
Neteweyên Yekbûyî raporekê derheq tund 
û tûjî li hember jinan li gişt welatên endam 
di vê saziyê de amade û pêşkeşî Lijneya 
Mafê Mirovan a ser bi vê saziyê dike, piştre 
ji aliyê lijneya han va pêdeçûnek giştî 
derheq ew raporê tê kirinê. Herwisa 
destdirêjiyên zayendî û neçarkirina jinan 
bona çêkirina zarokan weke tawanek di gişt 
cîhanê de hate ragehandin û weke yasayek 
jî li biryara Dadgeha Tawanên Navneteweyî 
de ku li Roma Paytexta welatê îtaliyayê de, 
di sala 1998'an de birêve çû, hate 
pejirandin û birêvebirinê. 

Mafê Mirovan dikare bibe harîkareke 
mezin da ku gotûbêj werin piraktîzekirin û 
şirove û dahûrandin jî li ser bê encamdan, 
da ku bi awayekî herî rihet û hêsan pirs 
bên çareserkirinê û gelek nedome. Mixabin 
herçend ku piraniya biryarên han heya niha 
jî di çarçoveya dirûşman de mane, çimku 
nekariye bo jinên ku di cîhanê de tên 


tepeserkirinê, bibe parêzvaneke bihêz. 
Lewra jinên ku tên tepeserkirinê, di wê 
demê de dikarin ji van mafan mifahê 
wergirin ku di welatê xwe de dest pê bikin 
û ev pirosesa jî dê zaf bidome da ku were 
cî bi cî kirin. 

Hez û hêviyên jinan cur bi cur in û 
dikarin li cihên cuda cuda de kar bikin, lê 
girîng eva ye ku çalakiya bizava jinan heya 
çi astekê dikare pirsên cur bi cur ên taybet 
bi regeza mê bîne ber bas û li ser cî bi cî 
kirina wan micid be. 

Ez bawer im ku dirûşma azadiya cîhanê 
girêdayî bi azadiya jinan e, heta heta 
dirûşma bizava jinan e, çimku binpêkirina 
mafê jinan berji pêşveçûn û serkevtina 

civakê digire û tenê eva 
bo bizanva jinan girîng e 
ku xebata me bona 
bidestveanîna wekhevî û 
yeksaniyê bo gişt 
mirc>vekê ye. 

îro rojê me hewcehî 
bi elimandin û 
perwerdekirina gişt 
kesan di warê mafê 
mirovan de heye. Xuya 
ye ku di vê navberê de, 
Rojhilata Navîn herdem 
mijûlê pevçûnên 
regezperestî û 
herêmçîtiyê bûye, qet 
rêz bo mafê mirovan û 
bitaybet jinan nagire. 
Hewce ye çalakvanên 

mafê jinan ji her demekê zêdetir, ne tenê 
di warê teorîk, belkî bi awayekî piratîkî 
bona perwerde û hînkirina jinan û 
nasiyarkirina wan tevî mafên xwe cehd û 
xebatê bikin. Divêt birêvebirina vê pirosesê 
di perwerdekirina zarokan û nifşa nû de 
dest pê bikin. Herçiqas ku divê em 
çavnihêrê birêveçûna tund û tûjiyê li dor 
xwe bin. Lê eva karekî herî hewce ye da 
ku em bikarin pirsên xwe ber bi çareseriyê 
bibin û bo nifşa piştî xwe bi cî nehêlin. 

Xuya ye divêt em ji vê çendê jî agehdar bin 
ku hatin bo nava meydana xebatê, bê 
pirogram û bername, nikare xwedî bandor 
be û dê tevî cura herî mezin a tund û tûjiyê 
berbirû be. 

Çalavanên mafê jinan weke parêzvan û 
hînkerên mafê jinan, erkeke pir giran li 
stûyê xwe girtine û ew jî pêkanîna seh û 
hestekê ye bona serbilindî û egera rêya 
azadî û rizgariyê. 

Di Peymannameya Mafê Mirovan de gişt 
mafê mirovan hatine berbasê, lê ez dikarim 
bibêjim ku di 171 welatên ku carnameya 
navhatîîmza kirine, qazanc û 
berjewendiyên piraniya wan qet rê nedaye 
ku li hember soz û îmzayên xwe de seh bi 
berpirsiyariyê bikin û birêve bibin. 

Di dawiyê de ez dixwaz dikim ku em 
weke çalakvanên mafê jinan, ji niha ve 
xebat û çalakiyên xwe dest pê bikin da ku 
zarokên îro û jinên pêşerojê ji azadiyê 
bêpar nekin û bihewlînin da ku tawanên 
xwe ji wan re bi cî nehêlin. 

Jineke Kurd Ji Ber Berlêgirtin Ji 
Xwendinê Xwe Kuşt 

Roja yekşem, 6'ê Gulana 2007'an, jineke 
kurd a bi navê Rena, hevsera Wehab 
Yûnisîperwer, xelkê gundê Hêşmava a ser bi 
herêma Mirgewer a bajarê Urmiyê xwe kuşt. 

Rena xwediyê 4 zarokan bû. Wê ji ber arîşe 
û pirsgirêkên navbera xwe û mêrê xwe, 
dermanê jehrê vexwar û jiyana xwe ji dest da. 

Sedema pirsgirêkên navbera wan, berlêgirtina 
wê ji aliyê mêrê xwe ve bona xwendinê bûye. 

Rena ku xwendewariyê wê kêm bû, ji bo 
hînbûna xwendin û nivîsandinê diçû dibistanê 
û êvariyan dixwend. Mixabin bi sedema 
berlêgirtin û rênedan bi wê bona xwendin û 

perwerdehiyê û xurtbûna pirsgirêkan di navbera wan de, wê jiyana xwe ji 
dest da û bû goriyê arîşeyên civakî û deb û edet, ramanên kevneperset, 
paşverî û kevneşop. 

Kuştina Jinekê Bi Destê Hevjînê Wê 

Roja 18.02.1386 (08.05.2007)'an, li gundê "Pîrwetîbaxî" a derdora Bokanê 
mêrekê hevjîna xwe ya bi navê Zara Şemame, kuşt. 

Hêjayî gotinê ye ku hevjînê Zara'yê bi sedema ku ew hazir nebûye zêr û 
zîwên xwe bide wî, ew bi guleyê kelaşînkofê kuştiye. 



Wezareta Jinan Ya Hikûmeta 
Federal Dê Bihê Avakirinê 

Dr. Cinan 
Qasim, Wezîra 
Dewleta 
Federal ya 
Kurdistanê li 
kar û barên 
jinan, di 
hevpeyvînekê 

de tevî nûçegihanê PUKmedia'yê got ku di 
pêşerojek nêzîk de, Wezareta Jinan ya 
Dewleta Federal ya Kurdistanê dê were 
avakirin. 

Dr. Qasimê armanca damzrandina vê 
wezaretê bi vî awayî anî ziman: "Armanca me 
ji avakirina vê wezaretxaneyê, xizmetkirin bi 
jinên Kurdistanê ye." 

Kuştin Û Birîndarbûna 2 Kes 
Ji Hêzên Rejîmê Li Derdora 
Bajarê Serdeştê 



Xwediyê Telefonan Jî Dikevin Ber 
Zext Û Givgaşan 

kevneperest û sedsala navîn de, heyamek e li 
bajarên cur bi cur ên Kurdistanê de dest bi 
lêgerîna telefonên xelkê kiriye. Di vê derbarê de 
hêzên tepeserkar ên rejîmê xwediyê telefonên 
destan digirin û ji rêya lêgerîna telefonên wan 
ên destan dixwazin ji wan re rohn be ku ev 
hejmar telefon û wêneyên ku di nava mobaylan 
de hene, çine û xwediyên wan tevî tu kesî 
pêwendî hene? 

Her wiha girtin û binçavkirina kesên ku 
yasayên parvemayî ên rejîmê bona lixwekirina 
kincan û... birêve nabin, her didome û li bin 
navê wê cîbicî nekirina rê û cihên Îslamî de, 
hejmareke zaf ji ciwanên bajarên Gîlanxerb, 
"Serpêlî Zehav" û Qesrê Şîrînê, ji aliyê hêzên 
Rejîma îranê di doma rejîmê ve hatine binçavkirin. 
kiryarên xwe ên 

Ciwaneke Mehabadî Seba Bêkariyê Xwe Kuşt 

Roja Sêşem, 08.05.2007'an Xorteke Mehabadî bi 
navê Seyid Kerîm Ezîzî, akinçciyê taxê "Baxê Sîse" yê 
seba bêşolî û bêdahatiyê xwe kuşt. Navhatî xizandar jî 
bû. 

Herwiha di heyamê heftiya derbazbûyî de li gundê 
Qelatereş a derdora Nexedê de, kesekê bi navê Cebar 
Mehmûdnejad û xortek din ku navê wî eşkere nebûye li 
gundê Gezgezkê xwe kuştine. 

Sedema wan kiryaran hêj eşkere nebûye. 


“CD”fîroş Jî Ji Zexta Hêzên Rejîmê Bêpar Neman 

Hêzên rejîmê yên ser bi îdareya "Emakin"a Mehabadê, midehek e ku ketine 
nava bajar û vekolîna wan dikanan ku "CD"ên deng û reng û ... difiroşin. 

Bi vê hêcetê hêzên rejîmê bi sedemên ne eşkere, dest bi ser "CD"ên 
hunermendên welatparêz de digirin û dişkînin. 

Herwiha dikanên ku "CD"ên hunermendên şoreşgir tê de hebin, ji aliyê hêzên 
rejîmê ve tên daxistin û zext û givaş roj bi rojê bi ser xwediyên dikanan de zêdetir 
dibe. 





Roja Sêşem, 
08.05.2007'an 
seba teqîna maynê 
li çiyayê "Dupeze"a 
Serdeştê, kesek ji 
hêzên rejîmê 
jiyana xwe ji dest 
da. 

Di vê bûyerê de 


di demekê de ku çend kes ji hêzên rejîmê li ciyê 
navhatî de bose bo girtina kasibkaran danîbûn, seba 
teqîna mayînê kesek hate kuştin û kesek din jî bi xurtî 
birîndar bû. 

Bi rojê çend kes ji welatiyên Kurd li Kurdistana 
îranê, bi sedema teqîna mayînan jiyana xwe ji dest 
didin, birîndar dikevin yan seqet û niovîşkan dikevin. 


Li Mehabadê Kurekê Madeya 
Pilpixînê Havêtê Ser Û Çavên 


Keçekê 



Navenda 
Nûçeyan ya PDK 
îranê eşkere kir ku 
midehekê berî niha 
li bajarê 

Mehabadê, Kurekê 
bi navê Ebas, 
madeyê pilpixînê 
(esîd) pirijandiye 
ser û çavê keçekê 
bi navê Xunçe. 
Ebas ew kiryara 
han a neşirîn bi 


sedema vê çendê kiriye ku bersiva NE ji aliyê 
Xunçê ve, ji xwezgîniyên wî re hatiye dan. 
Ebas, piştî kiryara han rewiya ye û heya niha jî 
nehatiye girtin. 

















il 

Q edr û qîmet, rêz û hurmet, ar û 
rûmet... û gelek payeberzî û 
bihapêdanên bêhejmar ên din, 

hemû ji bo mirov û mirovahiyê ne. 
Ango ev têgîn peyv, biwêj û gotinên 
hêja û manîdar tev ji bo mirov û 
mirovahiyê têne gotin û dîsa ji aliyê 
mirov ve têne bilêvkirin. Bi rastî jî mirov 
liyaq û şayanî van hêjahiyan e. Lewre ne 
pêkan e ku tu heyîn bi qasî mirov 
bergend û giranbiha û her wiha hêjayî 
rûmet û rêzdariyê bibe. 

Albert Camûs dibêje : 

"Heyinê ku nirx û wateyê dide 
xwe, tenê mirov e." 

Bê guman rast e; belê çê ye ku 
her mirov bizanibe xwe nas bike û nirx û 
wateyê bide mirovbûna xwe. Helbestvan 
û fablnûsê fransî La Fontaine jî vê yekê 
bi vî awayî tîne zimên :"Tiştê ku bala 
mirov dikişîne û yê herî sereke ew e ku 
mirov xwe nas bike" 

Nezaket, nevsbiçûkî, dilnizmî, 
sadetî, tewazû ye. Belê nezaket, divê ne 
li gorî kevneşopiyekê an jî wekî eşare, 
mîmîk û girnijîneke çêkirî ya ji rêzê be. 
Divê bi liv û tevgerên giramî; belê bi 
mebesta xatirgirtin û mezinandinê were 
dayîn. Lewre çi bi gotin û vegotinê û çi jî 
bi liv û bizavan dibe, kesên ku di 
pêwendiyên xwe de ji dil û can nezaketê 
nîşan didin, ewlekariyeke pir mezin jî 
didin kesên beramberê xwe. Nezaket 
hem dilxweşiyê dide kesê ku rêz û 
hurmetê dide mirov û hem jî yên ku rêz 
û hurmet jê re tê girtin. 

Pîr û pergala ku mirov di domana 
jiyana xwe ya asayî de bi dest dixe, yek 
jê nezaket e. Nezaket, jî ji aliyê hin kesan 
ve wekî rewşeke awarte an bizaveke 
dereasayî tê dîtin û pejirandin. Nezaket, 
beramberiya nirxdayinê ya kesên ku nirx 
û qîmetê dide mirovan e. Ew, kirûyeke 
wisa ye ku di her dem û domanê de bi 
hemû çand û nifşên civakê re têkildar e. 
Bi rastî mebest û armanca nezaket û 
nirxdayînê hin caran veşartî ye. Dibe ku 
her gav ji hêla der û dor ve neyê 
hishisandin. Belê liv û bizavek e ku her 
gav ji nav dil û hestên mirov dadiwerive. 
Tenê kesên ku bi nezaket tev digerin an 
jî yên ku bi nezaket tên pêşwazîkirin, vê 
yekê dihesin. Di pêwendiya navbera 
mirovan de hishisandina nazîkî, narînî û 
ranermiyê nezaket bi xwe ye. 


Nezaket, baweriyeke xurt e ji bo 
mirovên hişmend, şerdebûyî û 
perwerdekirî ku her gav wê wekî 
hînbûniyekê dibînin û bikar tînin. Nezaket, 
venêran û sehkirina (kontrolkirina) liv û 
bizavên mirov e. Cihê ku rêz, giramî, 
ranermî, narînî û nezaket lê tune be, dê 
tevgerên bêrê, bêteşe, qubedeyî û 
çorsane serdestî jiyana civakê bibin. Heke 
di pêwendiyên civakî de rêzgirtin, 
nirxdayin û qedirşînasî tune be, dê jiyana 
mirovan a rojane jî di bin gefxurî, tehlî û 
tehdeyiyan de bidome. Dilgermî, dilsozî, 
bawerî û ewlekarî namîne. Hezkirin, 
giramî, levparî, tevîbûn, piştgirî û arîkariya 
civakî dikeve xetereyê. Hêvî û gumanên 
mirov ên diwarojê misoger nabin. Herkes 
li pişt pahniya hev û din e. Çav ji çavan 
ronî nade. Dexesî pexîlî û çavnebarî 
dikevin dewreyê. Çêr, sixêf û dijûn ji ser 
zar û zimanên mirovan nakevin. Şer û 
pevçûn dibin adet û gertevên ji rêzê. 
Dilhişkî, diltengî dilhiştin û dilmayîn dibin 
xisletên mirov ên mayînde. Fesadî, ewanî, 
galegal û paşgotin dibin alavên gavegal û 
dembihêrkên rojane...Pêwendiyên mirovan 
ên rojane gelek caran ji ber bênezaketî, 
bêşerde û bêteşeyiyên bêtore dikevin 
tengaviyê. Hin mirov di pêwendiyên xwe 
de li dewsa zimanekî nerm an liv û bizavên 
şahreza û şahîk, zimanekî çors, tevgereke 
bêsinc û bêyom bikar tînîn. Bi vî awayî 
hem dilê mirovên ku bi wan re di têkiliyê 
de ne, ji wan dimîne û hem jî ew ji wan 
mirovan dicehmisin û dienitînin. Hin mirov 
jî bi zimanekî nerm û beşereke vekirî tev 
digerin û xwe dixin dilê herkesî. Ango ne 
dilê kesî ji wan dimîne û ne jî ew dilê kesî 
dihêlin. 

Ku rêzgirtin û nezaket tune be, 
vegotin û têgihîştin jî badilhewa(bêfeyde) 
ye. Ku axaftin ne ji dil be, guhdarkirin jî 
bêhavil û betal e. Ku vegotin bi mebest û 
armanc û ku gotin jî bê wezn û pîvan be, 
ne guh dibihîse, ne dil dihishisîne û nejî 
mêjî dipejirîne. Çi di axaftin û vegotinê de 
û çi jî di tevger û bizavên mirov de dibe, 
nezaket, reftareke şarmend û şareza ye. 
Her wiha helwesteke mirovî ye jî. 

Nezaketa rastîn ji dilnizmî û nefsbiçûkiya 
mirov tê. Nefsbiçûkî kilîda hemû 
pêwendiyên mirov ên hemdem û rojane 
ye. Em ê nivîsara xwe bi gotina P.Syrus bi 
dawî bikin. 

"Yên ku rûmeta xwe winda dike. 
Tiştekî wan î ku winda bibe namîne." 

Kaniya Helbestan 

Were, were 

Were, wer. 




Ey bilbilê şeyda 



Ey şewqa roja îremê 



Were 




Were 




Ey kilê ser çevan 




Melayê Cîzîra Botan 
Were ey serdarê qenciyan 


Ey mal û mill 

c 



Li me kiriye v 

vêran 



vvere ey jinaara evine, 



Dengbêja cîhan 



Ey şahê merdan 



ey mîrê mîran 



ae were, 




were ey Dersim u Palo u 

kelemê çavê 
were 

neyaran 

belav bike ewrên reş 
ji ser bextê rojhilat û bakûr 


ji tere dibêjirr 

i were, 




were ey azad 

î, edlahî 




were ey serxwebûn, ronahî, 

sen bike ser i 

j dila 

were ey çira... 

Şehram Hemîdzade: 

“Mixabin Heya Niha Bi Awayekî Zanistî Û Teorîk Li Ser Govend Û 


Dîlanên Kurdî Tu Pirtûkek Nehatiye Nivîsandin” 




X wendevanên hêja yên Agiri, her 
wek dizanin çend roj berî niha 
Çaremîn Festîvaia Govenda Kurdî 

a Kurdistana îranê birêve çû. Di vê 
festîvaiê de 8 komên govendê pişikdar 
bûn. Di encama festîvaiê de koma 
Şeva Yeida a ser bi Bakûrê Kurdistana 
Rojhiiat weke koma yekemîn hate 
diyarîkirinê. Me bi hewce zanî ku 
derheq kar û xebatên vê komê tevî 
rêzdar Şehram Hemîdzade rahênerê 
vê komê, hevpeyvînekê çê bikin. Niha 
jî kerem bikim em û hûn bi hevre vê 
hevpeyvînê bişopînin. 

Kekê Şehram, kerema xwe di 
destpêkê de hindek derheq govend û 
dîlana Kurdî ji xwendevnên hêja yên 
Agirî re bipeyive? 

Çand û kultur yek ji pênaseyên herî 
bingehîn in ji bo nasandina her gel û 
neteweyekê. Gelê Kurd jî di warê çand û 
folklorê ve yek ji wan neteweyên herî 
zengîn e. Bi baweriya min piştî şoreşên gelê 
Kurd, çand û kultur yek ji hegerên herî 
bingehîn yên mana gelê Kurd weke 
neteweyeke bêdewlet bûye. Herçiqas 
neyarên Kurdan cehda asimîlekirin û ji 
navbirina çand û mîratên Kurdan kirine, lê 
xortên Kurdan hertim bi pêşkêşkirina wan 
mîrasên zengîn, nehêlane merem û pîlanên 
biyom yên neyarên Kurdan biserkevin. Ez 
dikarin bêjim govenda Kurdî yek ji hunerên 
herî binav û deng yên cîhanê ye. Bo vê 
rastiyê jî em dikarin îşare bi koma govenda 


Şaho bi rahênana kekê Elî Zehirniya li 
Rojhilatê Kurdistanê bikin ku di Festîvala 
Navneteweyî a Yûnanê de karî pileya 
yekemîn bi dest bîne. 

Çawan û kengê bû ku koma 
govenda Şeva Yelda hate avakirin? 

Her wek dizanin Komîsyona Perwerde û 
Lêkolîn a PDK îranê ewa çaremîn festîvala 


Armanca we 
ji hilbijartina 
navê Şeva 
Yelda çi bû? 


Hevpeyvîn: Dara Natiq 


Koma we ji 
aliyê çi hêz û 
rêxistinekê we 
tê piştewanî 
kirin? 

Ji ber vê 
çendê ku 
endamên Şeva 
Yelda Hemû 
endam û alîgirên 
PDK îranê ne, 
bêşik ew kome jî, 
ji aliyê wê partiyê 
we tê 

piştgirîkirin. 


Di rastî de hilbijartina navê her sazî, 
rêxistin, komeke govendê û wd... naverok 
û cevhera vê komê zêdetir dide xuyakirinê, 
lê me jî bi berçavgirtina hin têdîtin û 
lihevkirinên taybetî, şeva li dayîkbûna 
lehengê navdar ê Kurd, Sekreterê Giştî yê 
PDK îranê, Dr. Ebdulrehman Qasimlo, ku di 
şeva yelda (şeva yekem a çileyê zivistanê) 
de hate dinê, weke navê komê hilbijart. 

Çi xebat û çalakiyên we heya niha 
hatine pêşkêşkirin? 

Kar û çalakiyên me gelek in lê ezê bi 
kurtî qala hin çalakiyên sereke ên wê komê 
bikin: 1. Pişikdarîkirina ektîv a vê komê di 
3'ê festîvalan û bidestxistina du caran 
pileya yekemîn û cerekê jî pileya duyemîn, 
2. Pişikdarîkirin di çendîn bernameyên 
televîzyonî de, bi taybet di Kurdistan Tv û 
Zagros Tv de, 3. Çêkirina çendîn kilîpên 
hunerî ji bi hunermendan bi awayên cur bi 
cur. 

Koma Şeva Yelda di Çaremîn 
Festîvala Govenda Kurdî a Kurdistana 
îranê de weke koma yekemîn hate 
dîharîkirin, gelo hûn weke rahînerê vê 
komê vê serkevtinê çawan dinirxînin? 

Ez berî her tiştê vê serkevtinê ji tev 
endam û alîgirên koma Şeva Yelda û bi 
taybetî hogirên govend û dîlana Kurdî pîroz 
dikim. Di rastî de ez di vê festîvalê de weke 
yek ji endamên heyeta daweran hatibûm 
dîharîkirin, lewra me li ber vê çendê yek ji 
endamê komê bi navê Cawîd Esxerî weke 
rahênerê komê dîharî kir. Lê ez serbarê 
destxweşî û aferîn ji bo navhatî û tev 
endamên koma Şeva Yelda, hêvîxwaz im 
ku ev serkevtine bibe hêvênek ji bo 
ektîvbûn û berfirehkirina kar û xebata vê 
komê. Bê şik ev serkevtine jî li gor rêk û 


govend û dîlana Kurdî ye ku birêve dibe. Di 
birêveçûna duyemîn festîval a sala 1999'an 
de bû ku daxwaz ji hemû herêmên 
Kurdistana Rojhilat hate kirin ku bo zêdetir 
giringîdan û zindîkirina govend û dîlanên 
Kurdî beşdarî vê festîvalê bibin. Ewa bû ku 
koma Şeva Yeldayê a ser bi herêma 
Bakûra Rojhilatê Kurdistanê bi merema 
pişikdarîkirin di vê festîvalê de hate avakirin 
û eva bû destpêkek ji bo avakirina koma 
Şeva Yeldayê. 


Armanca we jî avakirina vê komê çi 
bû? 

Di rastî de 
ez dikarim 
bêjim ku 
avakirina 
koma Şeva 
Yeldayê 
bizavekî 
hunerî a dîrokî 
bû di bakûrê 
Rojhilatê 
Kurdistanê de. 
Ji ber vê 
çendê ku di vê 
herêmê de 
heya berî 
avakirina Şeva 
Yelda'yê tu 


kom û komeleyek nebû ku bi awayekî 
zanistî û ektîv xizmetê bi govendên 
windabûyî ên wê herêmê bikin. Lê me bi 
sehkirin bi vê kêmasiyê hewce zanî ku bi 
avakirna Koma Şeva Yelda bi awayekî 
zanistî û ektîv bo zindîkirin û nasandina 
çand û kultura Kurdî û bi taybet gelê xwe di 
vê herêmê de xizmetê bikin. 






iir 

pêkî û ciwanî û zafbûn û zengîniya dîlanên Kurdî û hunernimayiya 
endamên komê hatiye dîharîkirin. 

Çaremîn Festîvala Govenda Kurdî a Kurdistana îranê 
çawa bîrêve çû? 

Rêveçûna vê festîvalê karekî gelek hewce û bi cî bû, ji ber ku 
her wek min di destpêkê de îşare pê kir, neyaran hertim cehda ji 
navbirina çand û kultura Kurdî kirine, lê bi birêvebirina wan cure 
festîvalane ev mîrate tê parastin û berev pêşve diçe. Bi baweriya 
min festîvala çaran yek ji festîvalên herî serkevtî bû. Di festîvala 
vê carê de bo cara yekemîn bû ku nêrîn û dîtinên beşdaran 
derheq nirxandina govendan dihate berçavgirtin, ya duyem eva ku 
her komek di destpêkê de sinaryoyek weke folklorî vê herêmê 
birêve dibir, ku ewa jî nîşana guhartin û giringîdana zêdetir bi 
çand û kultura Kurdî bû. 

Hûn bi giştî astê pêşveçûna kar û xebata kom û 
navendên çandî yên taybet bi govend û dîlana Kurdî çawa 
dinirxînin? 

Bi baweriya min karên gelek baş û bibandor di vê derheqê de 
hatine kirin. Zindîkirin û parastina govendên Kurdî ji xalên herî 
erênî yê wan kom û rêxistinan bûye. Lê mixabin xala herî lawaz 
ku ez di vê derheqê de dibînim ewa ye ku heya niha bi awayekî 
zanistî û teorîk li ser govend û dîlanên Kurdî tu lêkolîn û pirtûkek 
nehatiye nivîsandin. Lê ez hêvîxwaz im ku di pêşerojeke nêzîk de 


pispor û şarezayên wî warî lêkolîn û ceribînên hewce di vê 
derheqê de bi kar bînin. 

Armanc û pilanên wê yên pêşerojê çine? 

Em dixwazin di pêşerojê de astê kar û xebatê xwe berfirehtir 
bikin û hewl bidin ku bi beşdarîkirin di festîvalên navneteweyî de 
vê mîrata zengîn a gelê xwe bi awayekî zanistî û bi kiryar bi 
cîhanê bidin naskirinê. 

Gotina we ya dawiyê ji bo heval û hogirên govend û 
dîlana Kurdî çiye? 

Ez ji tev û hogir alîgirên govend û dîlana Kurdî daxwaz dikim ku 
bi hemû awayekê bo parastin û zindîkirina mîrata bab û kalên me 
xebat û tekoşînê bikin. Herwiha ez daxwazê ji hemû dîlanzanên 
Kurd dikim ku bi bêy destêwerdan û guhartina govendên folklorî 
yên Kurdî, bo pêşvebirin û parastina wan xemsariyê nekin. 

Kekê Şehram, gelek sipas ku we dema xwe bi me mere 
veqetand? 

Sipas ji bo we jî ku ev derfeta da min ku ji rêya rojnameya 
Agirî ve derheq govend û dîlana Kurdî û herwiha derheq dîroka 
koma Şeva Yelda û kar û xebata vê komê nêrîn û dîtinên xwe 
bînme ziman. 


Çaremîn Festîvala Govenda Kurdî A Kurdistana îranê Birêve Çû 


Di dirêjiya kar û 
xebata Komîsyona ^ 
Perwerdehî a PDK îranê 
de, çaremîn Festîvala 
Govenda Kurdî ya 
Kurdistana îranê hate li 
darxistin. Festîval bi 
armanca zindî ragirtina 
çand û kultura Kurdî, 
roja 2'ê Gulana 2007'an 
piştî sirûda "Ey Reqîb" û 
deqeyek bêdengî bo 
canê paqij yê şehîdan 
destpê bû. Çaremîn 
Festîvala Govenda Kurdî 
ji hêla Sekreterê Giştî 
yê PDK îranê, rêzdar 
Mistefa Hicrî ve hate 
vekirin. Navhatî di 
peyamekê de ku bi vê 
hincetê pêşkêş kir, pir 
bi ronî qala 
taybetmendî û rolê 
govendê di civaka Kurdî 
de weke çirpeyeke 
jiyanê da naskirin ne 
wek şahiya şer û 
nemanê. Herwiha di 
parek din a peyama 
xwe de, govend bi 
sembola zindîbûn, 



Ev festîvale bo 
heyamê 3 rojan, ji 
02.05.2007'an bi 
pişikdariya 8 komên 
govendê bi navê: Şeva 
Yelda (ser bi Navenda 
3 ya Kurdistanê), Tîşk 
(ser bi Navenda 3), 
Lawanî Rojhilat (ser 
bi YCDK îranê), 
Pêşmerge (ser bi 
Fêrgehê), Sertûn (ser 
bi YJDK îranê), 

Mestûre (ser bi YJDK 
îranê), Azadî (ser bi 
bajarê Koyê), 

Mokiryan (ser bi 
Navenda 2 a 
Kurdistanê), birêve çû. 

Di dawiya mihrîcanê 
de, koma Şeva Yelda, 
pîleya yekem, Lawanî 
Rojhilat, pileya duyem 
û koma Pêşmerge jî bi 
destveanîna pileya 
sêyem hatin xelatkirinê. 
Herwih Hêriş Abidî 
weke serçopîkêşê herî 
baş ji hêla heyeta 
dawerên Çaremîn 
Festîvala Guvenda Kurdî 


ciwanî, wekhevî û tebahiyê nav bir û girîngî da bi zindîkirina 
govendên ji bîr çûyî weke nasnameya çandî û neteweyî a civaka 
Kurdî. 

Piştre kekê Husên Nazdar, Berpirsiyarê Komîsyona Perwerde û 
Lêkolînê, axavtinek derheq vê festîvlê û hunera govendê pêşkêş kir. 

Di destpêka vê festîvalê de parek ji endamên rêberî û hejmarek 
berçav ji Kadro û Pêşmerge û malbatan pişikdar bûn û bi germî 
pêşwazîji wê mihrîcanê kirin. 


ve hate xelatkirinê. 

Hêjayî gotinê ye ku Komîsyona Perwerde û Lêkolînêya PDK îranê 
bo rêz û hurmet girtin ji birêveber û heyeta daweran a vê mihrîcanê 
û herwiha ev kesên ku di birêvebirina vê festîvalê de bi awayên cur 
bi cur alîkarî kiribûn û zehmet kêşabûn, çendîn lewhên rêzgirtinê 
pêşkêşî wan kirin. 









Rojnameya panzdehrojî ya siyasî, çandî û giştî 
Partiya Demokrat ya Kurdistana îranê diweşîne 



http://www.kurdistanmedia.com/kurmanci/index.php 
Navenda bingehîn ya xebata Agirî li Kurdistanê ye. 

Navnîşana derveyî welat: AFK B.P. 102- 75623 Paris CEDEX 13 -FRANCE 

E - Mail: 

agiri2003@hotmail.com 

agiri2003@googlemail.com 



X. Solana: 

“Em Li Tirkiyeyê Ciavakek Demokartîk Dixwazin” 

Li gor malpera "netkurd"ê, 

Berpirsê karê derve yê YE'ê Javier 
Solana derbarê muxtiraya 
sererkanîyê û rewşa Tirkiyê 
daxuyanîyek da rojnameya almanî ya 
bi navê "Alman Die Welt". Solana 
wisa got: "Daxwaza me ewe ku 
Tirkiye li gel Ewropayê be, lê em li 
hember helwesta sererkanîyê 
ecêbmayî man". 

Solana bi zimanek zelal bang li 
Tirkiyeyê kir û got: "Ya bi me re bin 

yan jî ji xwe re şirîkek din bibînin". 

Solana wisa got: "Heger Tirkiye daxwazên YE'ê neyîne cî, nikare bibe endamê 
YE'ê. Ji vê bonê, divê Tirkiye di çarçoveya krîterên Kopanhagê de tevbigere, rêgezên 
Dewleta Hiqûk bipejirîne û herweha li gor qanûnên Ewropayê jî tevbigere". 

Solana nerazibûna xwe li dijî helwesta ser erkanîyê anî ziman û got: "Piştî 
muxtirayê em neketin teyakûzê, lê em li hember helwesta sererkanîya tirk ecêbmayî 
man. Em, li Tirkiyeyê ciavakek demokartîk dixwazin". 

Piyaz Şekirê Di Xwînê De Rêk Û Pêk Dike 

Li gor malpera K.TV, lêkolînên nû derxistine ku li 
piyazê de madeya kiloknîn heye û weke madeya ensolînê 
şekirê di xwînê de tenzîm dike. Her wekî Asin û Kibrîtê, 
vîtamînên din têde hene bo bihêzkirina demaran. 

Tê zanîn ku li piyazê de gelek madeyên din hene ku 
mirov ji nesaxiyên wekî sil, sîlan û zuhrê diparêze û gelek 
mîkrobên bitirs û xeter jî dikuje. 

Bo xwe parastin ji wan nesaxiyan piyazê dikine nav 
ava kelandî de ku şekir têde hatibe helandin û haletek 
weke higivîn lê hatibe. Paşan piştî her danek xwarinê 


Kengê ew roje dê bihê em rasterast bêjne dujminê 
bi nav dostê xwe ku tu dujminê me yî!? 




kevçikekê dixûn, ji bo 
zarokan jî kevçiyek biçûk pê 
didin. 



Taqimek Terorîstî Bi 
Piştevaniya Rejîma îranê, 
Ciwanên Kurd Bo Kiryarên 
Terorîstî Hay Dide 

Li gor 
agehiyên 
Navenda 
Nûçeyan ya PDK 
îranê, girûpek bi 
navê "Xebatkarên 
Ola îslamê", 
heyamek e ku li 

piraniya Kurdistanê di bin navê parêzvanî ji ola 
Islamê û .... xebatê dike da ku ciwanan ji rê derxe 
û wan hay bide bona encamdana kiryarên terorîstî. 

Taqima navhatî ku ji aliyê çend kes ji melayên 
xwefiroş û qazancxwaz ve tê birêvebirinê, endamên 
wê li dijî daxwazên neteweyî ên xelkê Kurdistanê 
dipeyivin û dixwazin bi vê çendê ciwanan ji xebat 
bona gihîştin bi daxwazên neteweyî ên xwe dûr 
bixin û ber bi encamdana terorîstî bibin. 

Binkeya fermî a taqima navhatî li bajarê 
Pîranşarê ye û li bajarên Merîwan û Banê de jî 
xwediyê binkeyan in. 

Ev taqime bi piştevaniya rasterast ya rejîma 
Îslamî û bi rênîşaniya îdareya ewlekariyê çalakiyên 
xwe dimeşînin. B/a jî eyankerê vê çendê ye ku 
rejîma Komara Îslamî a îranê xincî wê ku cehdê 
dike ciwanan ji xebat bona bidestveanîna mafên 
neteweyî dûr bixe, her wiha dixwaze ji rêya vê 
girûpê ve ciwanan bo nava girûpên terorîstî ku li 
deverên cur bi cur ên Kurdistanê de xwediyê 
binkeyan in, rabikêşe. 


Tîma Futbolê Ya Kurdan, 
Şîrîn Feraz Ya Kirmaşanê Çû 
Lîgeya Bilind A îranê 



Tîma Futbolê a Şîrîn Feraz ya Kirmaşanê 
ku di lîga desteya 1 a îranê taybet ya sala 
2006-2007'an beşdarî kiribû, heftiya borî piştî 
serkevtin di leyîza dawî li hemer 
"Tiraktorsazî'"ya Tewrêzê bi encama 2 bi l'ê, 
karî tevlî lîga bilind (hirfeyî/pîşeyî) ya Futbola 
îranê bibe. 

Hêjayî gotinê ye ku eva bo cara yekemîn e 
ku rê bi werzişa Kurdan tê dayîn ku di vê 
lîgeyê de beşdariyê bikin. 

Em destxweşî û mandînebûnê dibêjine 
endamên wê tîma werzişî a Kurdan û ji wan 
re hêviya serkevtinên bêtir dixwazin. 


































